title: Kommissionens Gennemførelsesforordning (EU) 2019/1840 af 31. oktober 2019 om ændring af gennemførelsesforordning (EU) 2017/1153 for så vidt angår rapportering af WLTP-CO2-værdier for visse kategorier af nye personbiler og tilpasning af inputdata til korrelationsværktøjet (EØS-relevant tekst)

text:
                  4.11.2019

                  DA

                  Den Europæiske Unions Tidende

                  L 282/9

         KOMMISSIONENS GENNEMFØRELSESFORORDNING (EU) 2019/1840
         af 31. oktober 2019
         om ændring af gennemførelsesforordning (EU) 2017/1153 for så vidt angår rapportering af WLTP-CO2-værdier for visse kategorier af nye personbiler og tilpasning af inputdata til korrelationsværktøjet
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer (1), særlig artikel 8, stk. 9, første afsnit, og artikel 13, stk. 7, første afsnit, og
         ud fra følgende betragtninger:

                     (1)

                     Europa-Parlamentets og Rådets forordning (EU) 2019/631 (2) indeholder bestemmelser om, at de EU-flådedækkende CO2-emissionsmål for 2025 og 2030 for nye personbiler skal beregnes på grundlag af de CO2-emissioner, der i henhold til Kommissionens forordning (EU) 2017/1151 (3) måles for nye personbiler, som registreres i 2020 (herefter »målte CO2-emissionsværdier«).

                     (2)

                     Kommissionens gennemførelsesforordning (EU) 2017/1153 (4) fastsætter regler for fabrikanternes beregning og rapportering af de målte CO2-emissionsværdier. Der er dog behov for en nærmere præcisering af, hvordan disse værdier skal bestemmes, navnlig hvad angår hybride elkøretøjer med ikke-ekstern opladning (NOVC-HEV) og hybride elkøretøjer med ekstern opladning (OVC-HEV).

                     (3)

                     Det bør også præciseres, hvordan de målte CO2-emissionsværdier skal bestemmes, når der udføres flere CO2-emissionsprøvninger med henblik på typegodkendelse.

                     (4)

                     Korrelationen af CO2-emissionerne fra NOVC-HEV'er og OVC-HEV'er bør udføres på grundlag af fysiske køretøjsprøvninger og ikke på grundlag af simulationer udført af korrelationsværktøjet, da det er komplekst at tilpasse korrelationsværktøjet for at tage hensyn til sådanne køretøjsteknologier. For at sikre, at korrelationsresultaterne effektivt kan verificeres, bør de tekniske prøvningsdata for disse køretøjer dog meddeles Kommissionen på samme måde som for konventionelle køretøjer.

                     (5)

                     Gennemførelsesforordning (EU) 2017/1153 bør derfor ændres.

                     (6)

                     Foranstaltningerne i nærværende forordning er i overensstemmelse med udtalelsen fra Udvalget for Klimaændringer —

               VEDTAGET DENNE FORORDNING:

            Artikel 1
            I gennemførelsesforordning (EU) 2017/1153 foretages følgende ændringer:

                        1)

                        I artikel 7a foretages følgende ændringer:

                                    a)

                                    Stk. 1, første afsnit, affattes således:
                                    »Fabrikanterne beregner de kombinerede eller, hvis det er relevant, vægtede CO2-emissioner, kombineret, der bestemmes som MCO2-målt, for hver ny personbil, der registreres i 2020, i overensstemmelse med følgende ligninger:

                                                a)

                                                for køretøjer udelukkende med forbrændingsmotor:
                                                ligningen for beregning af MCO2-ind som angivet i punkt 3.2.3.2.4, andet afsnit, i underbilag 7 til bilag XXI til forordning (EU) 2017/1151, hvor MCO2-H og MCO2-L for den pågældende interpolationsfamilie erstattes af værdierne MCO2,C,5 (kombineret), der stammer fra punkt 2.5.1.1.3 (køretøj H) og 2.5.1.2.3 (køretøj L) i EF-typegodkendelsesattesten som angivet i modellen i tillæg 4 i bilag I til forordning (EU) 2017/1151

                                                b)

                                                for hybride elkøretøjer med ikke-ekstern opladning (NOVC-HEV):
                                                ligningen MCO2-målt = MCO2-L,C,5 + Kind × (MCO2-H,C,5 – MCO2-L,C,5)
                                                hvor

                                                            MCO2-L,C,5

                                                            for den pågældende interpolationsfamilie er værdien MCO2,C,5 (kombineret), der stammer fra punkt 2.5.1.2.3 i EF-typegodkendelsesattesten som angivet i modellen i tillæg 4 i bilag I til forordning (EU) 2017/1151

                                                            Kind

                                                            er interpolationskoefficienten for det pågældende individuelle køretøj for den gældende WLTP-prøvningscyklus som angivet i punkt 4.5.3 i underbilag 8 til bilag XXI til forordning (EU) 2017/1151

                                                            MCO2-H,C,5

                                                            for den pågældende interpolationsfamilie er værdien MCO2,C,5 (kombineret), der stammer fra punkt 2.5.1.1.3 i EF-typegodkendelsesattesten som angivet i modellen i tillæg 4 i bilag I til forordning (EU) 2017/1151

                                                c)

                                                for hybride elkøretøjer med ekstern opladning (OVC-HEV):
                                                ligningen MCO2-målt = MCO2-L,C,5 + Kind × (MCO2-H,C,5 – MCO2-L,C,5)
                                                hvor

                                                            MCO2-L,C,5, MCO2-H,C,5

                                                            for den pågældende interpolationsfamilie bestemmes i overensstemmelse med den formel, der er fastsat i punkt 4.1.3.1 i underbilag 8 til bilag XXI til forordning (EU) 2017/1151, hvor Mi,CDj erstattes af værdien MCO2,CD (kombineret), der stammer fra punkt 2.5.3.2 i EF-typegodkendelsesattesten for køretøj H eller L, alt efter hvad der er relevant, og Mi,CS erstattes af værdien MCO2,C,5 (kombineret), der stammer fra punkt 2.5.3.1 i EF-typegodkendelsesattesten for køretøj H, L eller M, alt efter hvad der er relevant

                                                            Kind

                                                            er interpolationskoefficienten for det pågældende individuelle køretøj for den gældende WLTP-prøvningscyklus som defineret i punkt 4.5.3 i underbilag 8 til bilag XXI til forordning (EU) 2017/1151.«

                                    b)

                                    Som stk. 1a indsættes:

                                       »1a.   Hvis der i en EF-typegodkendelsesattest er registreret mere end én måleværdi i punkt 2.5.1.1.3, 2.5.1.2.3, 2.5.3.1 eller 2.5.3.2, bestemmes værdierne MCO2,C,5 og MCO2,CD i stk. 1 som følger, for så vidt angår denne bestemmelse:

                                                   a)

                                                   ved én måling: den kombinerede værdi, der er registreret for prøvning 1

                                                   b)

                                                   ved to målinger: gennemsnittet af de to kombinerede værdier, der er registreret for prøvning 1 og 2

                                                   c)

                                                   ved tre målinger: gennemsnittet af de tre kombinerede værdier, der er registreret for prøvning 1, 2 og 3.«

                        2)

                        I bilag I foretages følgende ændringer:

                                    a)

                                    I punkt 2.1 erstattes andet afsnit, sidste punktum, af følgende:
                                    »For så vidt angår hybride elkøretøjer med ikke-ekstern opladning (NOVC-HEV) og hybride elkøretøjer med ekstern opladning (OVC-HEV) bestemmes de NEDC-CO2-værdier, der skal anvendes som reference i forbindelse med afsnit 3, ved hjælp af fysiske køretøjsprøvninger i stedet for korrelationsværktøjssimulationer. De fysiske målinger udføres i overensstemmelse med de relevante bestemmelser vedrørende fysiske køretøjsprøvninger i dette bilag. Inputdataene for de fysiske køretøjsprøvninger bestemmes og indgives til typegodkendelsesmyndigheden eller, hvis det er relevant, den tekniske tjeneste, jf. punkt 2.4.«

                                    b)

                                    I punkt 2.2a affattes litra a) således:

                                                »a)

                                                Korrektionen af WLTP-prøvningsresultaterne for CO2-masseemissioner, jf. tillæg 2 i underbilag 6 og tillæg 2 i underbilag 8 til bilag XXI til forordning (EU) 2017/1151, finder anvendelse på alle sådanne prøvningsresultater, uanset bestemmelserne i punkt 3.4.4, litra a), i tillæg 2 i underbilag 6 og punkt 1.1.4, litra a), i tillæg 2 i underbilag 8 til bilag XXI til nævnte forordning.«

                                    c)

                                    I punkt 2.4 ændres tabel 1 således:

                                                i)

                                                i punkt 24 ændres teksten i anden kolonne under »Inputparametre til korrelationsværktøjet« til »Servicebatterikapacitet«

                                                ii)

                                                punkt 38-41 affattes således:

                                                            »38

                                                            WLTP-CO2-værdi, fase 1 (ladningsbevarende værdi i tilfælde af NOVC- og OVC-HEV'er)

                                                            gCO2/km

                                                            Punkt 2.1.1.2.1
                                                            i tillæg 8a i bilag I til forordning (EU) 2017/1151

                                                               Ukorrigeret målt værdi for MCO2,p,1, lavhastighedsfase

                                                            39

                                                            WLTP-CO2-værdi, fase 2 (ladningsbevarende værdi i tilfælde af NOVC- og OVC-HEV'er)

                                                            gCO2/km

                                                            Som ovenfor.

                                                               Ukorrigeret målt værdi for MCO2,p,1, mellemhastighedsfase

                                                            40

                                                            WLTP-CO2-værdi, fase 3 (ladningsbevarende værdi i tilfælde af NOVC- og OVC-HEV'er)

                                                            gCO2/km

                                                            Som ovenfor.

                                                               Ukorrigeret målt værdi for MCO2,p,1, højhastighedsfase

                                                            41

                                                            WLTP-CO2-værdi, fase 4 (ladningsbevarende værdi i tilfælde af NOVC- og OVC-HEV'er)

                                                            gCO2/km

                                                            Som ovenfor.

                                                               Ukorrigeret målt værdi for MCO2,p,1, ekstrahøjhastighedsfase«

                                                iii)

                                                i punkt 60 ændres teksten i anden kolonne under »Inputparametre til korrelationsværktøjet« til »WLTP — generatorstrømstyrke (jævnstrømsomformer — lavspændingssiden — i tilfælde af NOVC- og OVC-HEV'er)«

                                                iv)

                                                i punkt 61 ændres teksten i anden kolonne under »Inputparametre til korrelationsværktøjet« til »Servicebatteristrømstyrke«

                                                v)

                                                punkt 75 udgår

                                                vi)

                                                punkt 77 affattes således:

                                                            »77

                                                            Målt og korrigeret WLTP-CO2-værdi (ladningsbevarende værdi i tilfælde af NOVC- og OVC-HEV'er) for køretøj H og/eller L

                                                            g/km

                                                            Punkt 2.1.1.2.1 i tillæg 8a i bilag I til forordning (EU) 2017/1151

                                                               Kombinerede målte CO2-emissioner for køretøj H og L efter alle gældende korrektioner, MCO2,C,5
                                                               . I tilfælde af 2 eller 3 WLTP-prøvninger skal alle målte resultater angives (undtagen for NOVC- og OVC-HEV'er, for hvilke det kun er den endelige typegodkendelsesværdi, som skal angives).«

                                                vii)

                                                som punkt 79-101 tilføjes:

                                                            »79

                                                            Ladningsforbrugende WLTP-CO2-resultater (kombineret)

                                                            gCO2/km

                                                            Punkt 2.5.3.2 i tillæg 4 i bilag I til forordning (EU) 2017/1151

                                                            Kombinerede ladningsnedbrydende CO2-masseemissioner MCO2,CD (middelværdier for 2 og 3 prøvninger) for type I-prøvningen beregnet i henhold til punkt 4.1.2 i underbilag 8 til bilag XXI til forordning (EU) 2017/1151 (kun OVC-HEV)

                                                            80

                                                            WLTP-kombineret CO2-emission (målt), vægtet for nytteværdifaktor

                                                            gCO2/km

                                                            Beregnet i henhold til punkt 4.1.3.1 i underbilag 8 til bilag XXI til forordning (EU) 2017/1151

                                                            Beregnede vægtede kombinerede resultater (målt) som beskrevet i denne forordnings artikel 7a, stk. 1, litra c) (kun OVC-HEV)

                                                            81

                                                            WLTP-kombineret CO2-emission (oplyst), vægtet for nytteværdifaktor

                                                            gCO2/km

                                                            Punkt 2.5.3.3 i EF-typegodkendelsesattesten

                                                            Beregnede vægtede kombinerede resultater (oplyst), der stammer fra punkt 2.5.3.3 i EF-typegodkendelsesattesten (kun OVC-HEV)

                                                            82

                                                            WLTP-ækvivalent fuldt elektrisk rækkevidde (EAER) kombineret

                                                            km

                                                            Punkt 2.5.3.7.2 (EAER) i EF-typegodkendelsesattesten

                                                            Kombineret ækvivalent fuldt elektrisk rækkevidde (EAER) (kun OVC-HEV)

                                                            83

                                                            Indeksnummer på overgangscyklus

                                                            —

                                                            Punkt 2.1.1.4.1.4 i tillæg 8a i bilag I til forordning (EU) 2017/1151

                                                            For OVC-HEV angives indeksnummeret for overgangscyklussen

                                                            84

                                                            Relativ elektrisk energiændring (REECi) for hver ladningsforbrugende prøvning

                                                            —

                                                            Beregnet i henhold til punkt 3.2.4.5.2 i underbilag 8 til bilag XXI til forordning (EU) 2017/1151

                                                            Angiv REECi for hver CD-prøvning

                                                            85

                                                            Ladningsbevarende NEDC-CO2-emissioner (oplyst, betingelse B)

                                                            gCO2/km

                                                            Oplysningsskema (tillæg 3 i bilag I til forordning (EU) 2017/1151)
                                                            (for NOVC-HEV: punkt 3.5.7.2.1; for OVC-HEV: punkt 3.5.7.2.2)

                                                            OEM-erklæring
                                                            for NOVC-HEV: oplyst NEDC-CO2-værdi, kombineret for OVC-HEV: Oplyste ladningsbevarende CO2-masseemissioner, kombineret (NEDC-betingelse B)

                                                            86

                                                            Ladningsforbrugende NEDC-CO2-emissioner (oplyst, betingelse A)

                                                            gCO2/km

                                                            Oplysningsskema (punkt 3.5.7.2.3 i tillæg 3 i bilag I til forordning (EU) 2017/1151)

                                                            Kombineret ladningsnedbrydende CO2-emission, OEM-erklæring (kun OVC-HEV)

                                                            87

                                                            Vægtede kombinerede NEDC-CO2-emissioner (oplyst)

                                                            gCO2/km

                                                            OEM-erklæring

                                                            OEM-erklæring (kun OVC-HEV)

                                                            88

                                                            Elektrisk rækkevidde ifølge NEDC for OVC-HEV (oplyst)

                                                            km

                                                            OEM-erklæring

                                                            OEM-erklæring (kun OVC-HEV)

                                                            89

                                                            KCO2-faktor for korrektion af ladningsbevarende tilstand

                                                            (g/km)/(Wh/km)

                                                            Punkt 2.3.2 i tillæg 2 i underbilag 8 til bilag XXI til forordning (EU) 2017/1151

                                                            RCB-korrektionskoefficient for NOVC- og OVC-HEV'ers CO2-masseemission

                                                            90

                                                            Hybridkøretøjskonfiguration (P0, P1, P2, P2-planetgear, P3 eller P4) (***)

                                                            —

                                                            Har køretøjet en elektrisk maskine, der anvendes til fremdrift af køretøjet og produktion af elektrisk energi i positionen P0, P1, P2, P2-planetgear, P3 eller P4, eller en kombination heraf?
                                                            OEM-erklæring

                                                            91

                                                            Maksimal udgangseffekt for hver elektrisk maskine (P0, P1, P2, P2-planetgear, P3 eller P4) (***)

                                                            kW

                                                            Punkt 3.3.1.1.1 i tillæg 3 i bilag I til forordning (EU) 2017/1151

                                                            OEM-erklæring

                                                            92

                                                            Maksimalt udgangsmoment for hver elektrisk maskine (P0, P1, P2, P2-planetgear, P3, eller P4) (***)

                                                            Nm

                                                            OEM-erklæring

                                                            93

                                                            For hver elektrisk maskine forholdet mellem den elektriske maskines omdrejningshastighed og referenceomdrejningshastigheden (P0, P1, P2, P2-planetgear, P3, eller P4) (***)

                                                            —

                                                            OEM-erklæring

                                                            94

                                                            REESS-drivsystemets kapacitet

                                                            Ah

                                                            Punkt 3.3.2.3 i tillæg 3 i bilag I til forordning (EU) 2017/1151

                                                            OEM-erklæring

                                                            95

                                                            REESS-drivsystemets strømstyrke

                                                            A

                                                            Tillæg 3 i underbilag 8 til bilag XXI til forordning (EU) 2017/1151

                                                            20 Hz-tidsserieværdier anvendt til prøvning(er) resampled på 1 Hz

                                                            96

                                                            REESS-drivsystemets teknologitype

                                                            —

                                                            Punkt 1.1.10 i tillæg 8a i bilag I til forordning (EU) 2017/1151

                                                            OEM-erklæring

                                                            97

                                                            REESS-drivsystemets indledende ladningstilstand

                                                            %

                                                            OEM-erklæring

                                                            98

                                                            Antal REESS-celler

                                                            Punkt 3.3.2.1 i tillæg 3 i bilag I til forordning (EU) 2017/1151

                                                            OEM-erklæring

                                                            99

                                                            REESS-drivsystemets nominelle spændingsværdier eller tidsserieværdier

                                                            V

                                                            Tillæg 3 i underbilag 8 til bilag XXI til forordning (EU) 2017/1151

                                                            Nominelle værdier eller tidsserieværdier anvendt ved prøvningen (mindst 20 Hz)

                                                            100

                                                            Friløbsfunktion med motor i tomgang

                                                            —

                                                            J/N

                                                            Har køretøjet en friløbsfunktion med motoren i tomgang (motoren kan køre i tomgang i forbindelse med køretøjets friløb for at spare brændstof)?

                                                            101

                                                            Friløbsfunktion med motor slukket

                                                            —

                                                            J/N

                                                            Har køretøjet en friløbsfunktion med motoren slukket (motoren kan være slukket i forbindelse med køretøjets friløb for at spare brændstof)?

                                    d)

                                    I punkt 4.2.1.4.2, andet afsnit, tilføjes følgende punktum:
                                    »I tilfældet i litra d), hvis køremodstandskoefficienterne for køremodstandsmatrixfamilien er bestemt efter punkt 2.3.8.2.1, litra a), kan køremodstandskoefficienterne for det enkelte køretøj bestemmes efter formlerne i punkt 4.2.1.5, andet afsnit.«

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Artikel 1, nr. 2), litra c), anvendes fra den 1. januar 2020.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 31. oktober 2019.

                  På Kommissionens vegne

                  Formand

               Jean-Claude JUNCKER

            (1)  EUT L 140 af 5.6.2009, s. 1.

            (2)  Europa-Parlamentets og Rådets forordning (EU) 2019/631 af 17. april 2019 om fastsættelse af præstationsnormer for nye personbilers og nye lette erhvervskøretøjers CO2-emissioner og om ophævelse af forordning (EF) nr. 443/2009 og (EU) nr. 510/2011 (EUT L 111 af 25.4.2019, s. 13).

            (3)  Kommissionens forordning (EU) 2017/1151 af 1. juni 2017 om supplerende regler til Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer, om ændring af Europa-Parlamentets og Rådets direktiv 2007/46/EF, Kommissionens forordning (EF) nr. 692/2008 og Kommissionens forordning (EU) nr. 1230/2012 og om ophævelse af Kommissionens forordning (EF) nr. 692/2008 (EUT L 175 af 7.7.2017, s. 1).

            (4)  Kommissionens gennemførelsesforordning (EU) 2017/1153 af 2. juni 2017 om fastsættelse af en metode til bestemmelse af de nødvendige korrelationsparametre til afspejling af ændringen i den lovpligtige prøvningsprocedure og om ændring af forordning (EU) nr. 1014/2010 (EUT L 175 af 7.7.2017, s. 679).

            (***)  (***)P0: Den elektriske maskine er forbundet med motorens drivrem og har derfor motorens omdrejningstal som referencehastighed
         P1: Den elektriske maskine er forbundet med motorens krumtapaksel og har derfor motorens omdrejningstal som referencehastighed
         P2: Den elektriske maskine er monteret umiddelbart før transmissionen (gearkassen eller den trinløst variable transmission) og har derfor transmissionens indgangshastighed som referencehastighed
         P2-planetgear: Den elektriske maskine er forbundet med gearet i et planetgearsæt, der hverken er forbundet med forbrændingsmotoren eller slutdrevsiderne, i det følgende benævnt »planetsiden«. I dette tilfælde er det hastighedsforhold, der skal angives, forholdet mellem den elektriske maskines og planetsidens omdrejningshastighed (referencehastighed), hvilket afspejler reduktionsgearets hastighedsforøgende hhv. hastighedsreducerende effekt
         P3: Den elektriske maskine er monteret umiddelbart før en drivende aksels slutdrev og har derfor slutdrevets omdrejningsindgangshastighed som referencehastighed (dette omfatter elektriske maskiner monteret på slutdrevsiden af gearet i et planetgearsæt). Et køretøj kan have op til to P3-maskiner (en for forakslen (P3a) og en for bagakslen (P3b))
         P4: Den elektriske maskine er monteret efter slutdrevet og har derfor hjulomdrejningshastigheden som referencehastighed. Et køretøj kan have op til fire P4-motorer (en for hvert hjul, hvor P4a angiver forhjul, og P4b angiver baghjul).
         Yderligere specifikationer af disse input skal angives i korrelationsværktøjets inputmodel.«


title: Kommissionens Gennemførelsesforordning (EU) 2019/1841 af 31. oktober 2019 om registrering af en betegnelse i registret over beskyttede oprindelsesbetegnelser og beskyttede geografiske betegnelser Vlees van het rood ras van West-Vlaanderen (BOB)

text:
                  4.11.2019

                  DA

                  Den Europæiske Unions Tidende

                  L 282/15

         KOMMISSIONENS GENNEMFØRELSESFORORDNING (EU) 2019/1841
         af 31. oktober 2019
         om registrering af en betegnelse i registret over beskyttede oprindelsesbetegnelser og beskyttede geografiske betegnelser »Vlees van het rood ras van West-Vlaanderen« (BOB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 3, litra a), og
         ud fra følgende betragtninger:

                     (1)

                     Belgiens ansøgning om registrering af betegnelsen »Vlees van het rood ras van West-Vlaanderen« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Den 27. juli 2018 modtog Kommissionen en meddelelse om indsigelse fra Frankrig. Den 26. september 2018 modtog Kommissionen den tilhørende begrundede indsigelse.

                     (3)

                     Frankrig hævdede, at betingelserne i artikel 5 i forordning (EU) nr. 1151/2012 ikke er opfyldt. Frankrig anførte, at den betegnelse, der foreslås registreret som den beskyttede oprindelsesbetegnelse (BOB) »Vlees van het rood ras van West-Vlaanderen«, ikke er knyttet til noget bestemt sted. Betegnelsen identificerer blot kvægracen »rød vestflamsk race«, som kødet stammer fra i henhold til de pågældende produktspecifikationer.

                     (4)

                     Desuden hævdede Frankrig også, at den foreslåede betegnelse vil være i strid med artikel 6, stk. 2, fordi den sandsynligvis vil vildlede forbrugerne med hensyn til produktets virkelige oprindelse. Da den betegnelse, der foreslås registreret, indeholder udtrykket »ras«, hvilket betyder »race«, vil det være umuligt at sondre mellem kød, der er produceret i overensstemmelse med varespecifikationen for den beskyttede oprindelsesbetegnelse, og kød, der blot er fremstillet af dyr af samme race, men som ikke er omfattet af den beskyttede oprindelsesbetegnelse. Der vil derfor være en stor risiko for, at det vil skabe forvirring blandt forbrugerne.

                     (5)

                     Kommissionen fandt, at indsigelsen kunne antages, og opfordrede ved brev af 14. november 2018 Belgien og Frankrig til i et tidsrum på tre måneder at føre drøftelser for at nå til enighed om en løsning i overensstemmelse med deres interne procedurer.

                     (6)

                     På ansøgerens anmodning blev fristen for drøftelserne forlænget med yderligere tre måneder.

                     (7)

                     Parterne nåede frem til en aftale. Belgien meddelte Kommissionen resultatet af aftalen ved brev af 14. maj 2019. Det blev præciseret, at den officielle betegnelse for racen er »Rood« og ikke »Rood ras van West-Vlaanderen«. Derfor er det geografiske element i betegnelsen ikke en del af navnet på racen men den geografiske del af betegnelsen, der skal registreres, og som angiver produktets oprindelse.

                     (8)

                     Desuden kan det på baggrund af ovenstående klare sondring ikke anses for sandsynligt, at betegnelsen vildleder forbrugerne med hensyn til produktets virkelige oprindelse. Overholdelse af Unionens generelle mærkningsbestemmelser vil være tilstrækkeligt til at undgå risikoen for at vildlede forbrugerne, hvilket også gælder med hensyn til oversættelser og navnlig med hensyn til eventuel konflikt med navnet på den franske race »Rouge Flamande«.

                     (9)

                     Beskyttelsen bør finde anvendelse på betegnelsen »Vlees van het rood ras van West-Vlaanderen« som helhed. Producenterne bør fortsat kunne anvende dele af denne betegnelse, både sammen og oversat, forudsat at de principper og regler, der gælder i Unionens retsorden, overholdes.

                     (10)

                     Eftersom den er i overensstemmelse med bestemmelserne i forordning (EU) nr. 1151/2012 i EU-lovgivningen, bør indholdet i den indgåede aftale mellem Belgien og Frankrig tages i betragtning.

                     (11)

                     Teksten i enhedsdokumentet og varespecifikationen blev ændret i overensstemmelse hermed. De ændringer, der er foretaget i enhedsdokumentet, anses for ikke at være væsentlige. Stambogen for racen »Rood« og den ansøgende sammenslutnings forskrifter var vedlagt varespecifikationen.

                     (12)

                     Da ændringerne i enhedsdokumentet ikke er væsentlige, er gentagelse af den kontrol, der er omhandlet i artikel 51, stk. 4, i forordning (EU) nr. 1151/2012, ikke nødvendig. Den konsoliderede udgave af enhedsdokumentet skal imidlertid offentliggøres af informationshensyn.

                     (13)

                     I lyset af ovenstående bør betegnelsen »Vlees van het rood ras van West-Vlaanderen« indføres i registret over beskyttede oprindelsesbetegnelser og beskyttede geografiske betegnelser —

               VEDTAGET DENNE FORORDNING:

            Artikel 1
            »Betegnelsen »Vlees van het rood ras van West-Vlaanderen« (BOB) registreres.
            Betegnelsen i stk. 1 henviser til et produkt i kategori 1.1. Kød (og slagteaffald), fersk, i bilag XI til Kommissionens gennemførelsesforordning (EU) nr. 668/2014 (3).
            Det konsoliderede enhedsdokument er anført i bilaget til nærværende forordning.

            Artikel 2
            Beskyttelsen gælder betegnelsen »Vlees van het rood ras van West-Vlaanderen« som helhed. De enkelte dele af denne betegnelse kan anvendes sammen og i oversat form i hele Unionen under forudsætning af, at de principper og regler, der gælder i Unionens retsorden, overholdes.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 31. oktober 2019.

                  På Kommissionens vegne

                  Formand

               Jean-Claude JUNCKER

            (1)  EUT L 343 af 14.12.2012, s. 1.

            (2)  EUT C 157 af 4.5.2018, s. 11.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).

            BILAG

               ENHEDSDOKUMENT

               »VLEES VAN HET ROOD RAS VAN WEST-VLAANDEREN«

            EU-nr.: PDO-BE-02261 — 11.1.2017

               BOB (X) BGB ()

            1.   Betegnelse(r)

            »Vlees van het rood ras van West-Vlaanderen«
            2.   Medlemsstat eller tredjeland

            Belgien
            3.   Beskrivelse af landbrugsproduktet eller fødevaren

            3.1.   Produkttype

            Kød (og slagtebiprodukter), fersk
            3.2.   Beskrivelse af produktet med betegnelsen i punkt 1

            Betegnelsen »Vlees van het rood ras van West-Vlaanderen« må kun anvendes for fersk kød af hundyr, der er mellem tre et halvt og otte år gamle, og stude, som er mellem to og tre år gamle, af den »røde« kvægrace, der er avlet og opdrættet i provinsen Vestflandern. Slagtekroppene skal overholde følgende specifikationer:

                        —

                        Vægt: mindst 380 kg.

                        —

                        Kropsbygning: Klasse S, E, U, R og O i SEUROP-klassifikationen for kvæg.

                        —

                        Fedningsgrad: 2, 3, 4 eller 5.

                  Kødet er forholdsvis mørkerødt, med let, fin marmorering og en finkornet tekstur.
            Kødet har en fyldig, intens smag, og det fine fedt giver det et cremet strejf.
            3.3.   Foder (kun for produkter af animalsk oprindelse) og råvarer (kun for forarbejdede produkter)

            75-100 % af det grovfoder (græs og græsprodukter), som køerne og studene af racen »rød« får, er produceret i det geografiske område, hovedsagelig på selve bedriften.
            I visse perioder af deres liv får kvæget som supplement hertil en begrænset procentdel kraftfoder.
            Om sommeren græsser kvæget på markerne, så snart og så længe vejret tillader det. Dette svarer i gennemsnit til syv måneder mellem april og november.
            Om vinteren består foderet primært af lokale græsprodukter: græsensilage og hø.
            Græsprodukterne fremstilles på bedriften, men kan i givet fald produceres lokalt i det geografiske område. Kun i ekstreme vejrsituationer (tørke eller kraftig regn) kan der i begrænset omfang indkøbes foder fra naboområderne. Hvert år udgør den procentdel af foderet, som kommer fra andre steder end det geografiske område, fra 30 % til højst 50 % af det tørfoder, som gives til dyrene, og dette påvirker ikke kødets særlige kendetegn.
            Ud over græsprodukterne får kvæget følgende:

                        —

                        om sommeren (og kun, hvis det er nødvendigt): lokalt produceret grovfoder (såsom majs, pulp, bærme, kartofler, halm osv.)

                        —

                        om vinteren: grovfoder og højst 0,5 kg kraftfoder pr. dag pr. 100 kg levende vægt.

                  Det ovenfor nævnte supplerende grovfoder produceres primært på bedriften, men kan indkøbes, hvis det er nødvendigt. 75-100 % kommer fra det geografiske område.
            Opfedningsperioden varer op til fem måneder. Foderet suppleres med kraftfoder op til maksimalt 1 kg pr. dag pr. 100 kg levende vægt. Kraftfoderet indeholder korn suppleret med bl.a. hørfrøkager, foderbeder og kartofler. Dyrene kan fedes op i stalden, enten tøjret eller fritgående, eller på marken.
            3.4.   Specifikke etaper af produktionen, som skal finde sted i det afgrænsede geografiske område

            Fødsel, opdræt, opfedning, slagtning og opskæring skal finde sted i det geografiske område.
            3.5.   Særlige regler for udskæring, rivning eller emballering osv. af det produkt, som den registrerede betegnelse henviser til

            —
            3.6.   Særlige regler for mærkning af det produkt, som betegnelsen henviser til

            Etiketten skal angive den registrerede betegnelse »Vlees van het rood ras van West-Vlaanderen« og EU-logoet.
            4.   Kort angivelse af det geografiske områdes afgrænsning

            Det geografiske område består af den belgiske provins Vestflandern.
            5.   Tilknytning til det geografiske område

            5.1.   Det geografiske områdes egenart

            Vestflandern egner sig til traditionelt landbrug med blandede bedrifter. Provinsen beskrives som følger: »Vestflandern er et lavtliggende område […]. Provinsen har et meget gunstigt kystklima og består hovedsageligt af meget frugtbar landbrugsjord: bag klitterne er den inddæmmede jord tung; den sydlige halvdel af provinsen består af frugtbar sandet lerjord, mens der i trekanten Brugge-Torhout-Tielt er primært sandjord. Bortset fra området med sandjord har landbrugerne i Vestflandern en lang række muligheder i forhold til arealforvaltning og afgrøderotation«
            Husdyrbrug har altid indtaget en vigtig plads i Vestflandern takket være beliggenheden ved Nordsøen og det karakteristiske kystklima. Kystklimaet er stærkt påvirket af den varme Golfstrøm i Atlanterhavet. Det betyder, at der kun er få rigtig kolde eller rigtig varme dage i Vestflandern. Kombineret med, at området har de fleste solskinstimer i Belgien, giver dette gode vækstbetingelser for græs og græsprodukter, som er den vigtigste foderkilde for kvæg af racen »rød«. Det rigelige græs giver smagfuldt kød med et cremet strejf.
            Opdrætterene af kvæg af racen »rød« i Vestflandern videregiver deres viden fra generation til generation: Dyrene får lov til at græsse udendørs, så længe vejret tillader det, og de opdrættes primært på grovfoder. Endvidere slagtes de lidt senere end kødkvæg af andre racer. Kvægavlerne i Vestflandern har blandede landbrugsbedrifter, som er tæt forankret i de lokale traditioner og har tilpasset sig de geografiske og klimatiske forhold. Ved siden af husdyrbrug dyrkes også afgrøder som hvede, byg, sukkerroer, kartofler og majs, som traditionelt bruges som grovfoder til denne kvægrace.
            5.2.   Produktets egenart

            Rødt kvæg har græsset i Vestflandern og den nordlige del af fransk Flandern i århundreder. Omkring 1770 var der tale om et homogent opdrætscenter for rødt kvæg. De udgjorde 95 % af regionens samlede kvægbestand.
            Efter at Belgien opnåede uafhængighed i 1830, førte de forskellige husdyrbrugsmetoder, der blev anvendt af de franske og belgiske myndigheder, til en opdeling af racen. I Frankrig blev malkekvæg prioriteret, hvilket førte til udviklingen af »rouge des Flandres« eller racen »casselloise«. I Vestflandern var det stadig en race med to formål.
            I 1906 blev der oprettet en regional sammenslutning, som skulle føre en stambog for hele Vestflandern. Racen blev på nederlandske kaldt »het rood Vlaams ras«, men blev senere omdøbt til »het rood ras van West Vlaanderen«, en betegnelse, som fremhæver det afgrænsede opdrætsområde, nemlig den belgiske provins Vestflandern. Siden begyndelsen af det 20. århundrede har provinsen Vestflandern bevidst valgt at have en enkelt race inden for sine grænser.
            Indtil 1970'erne var op til 80 % af alt kvæg i Vestflandern af den røde race. Racen blev bevaret, fordi nogle landbrugere i Vestflandern bevidst valgte den på grund af kødets særlige kvaliteter. I 1994 var det stadig sådan, at 99,6 % af alt kvæg af denne race befandt sig i Vestflandern. Nyere tal viser, at dette tal fortsat er over 95 %.
            I 1991 var racens officielle navn i overensstemmelse med det ministerielle dekret om forbedring af kvægracer »het Rood ras van België«. Navnet på racen blev i 2007 ændret til »Rood« efter ophævelsen af dekretet.
            5.3.   Kødets egenart

            Kombinationen af racens særlige kendetegn og de geografiske kendetegn ved provinsen Vestflandern giver kødet dets særpræg.
            I århundredernes løb har den røde race tilpasset sig områdets milde kystklima og den fede, frugtbare jord i Vestflandern. Det siges ofte, at denne kvægrace omdanner græs til kød bedre end nogen anden belgisk kvægrace. Dyrene græsser så længe som muligt på markerne i Vestflandern, og om vinteren får de også en rig variation af lokalt dyrket grovfoder.
            »Vlees van het rood ras van West-Vlaanderen« adskiller sig fra andet belgisk kød ved sin fyldige, robuste kødsmag. Kødsmagen ledsages af et cremet strejf som følge af den fine marmorering. Endvidere er kødet meget mørt uden at miste smagen. Kødets mørhed skyldes den fine og meget finkornede struktur. Kødet har en flot mørkerød farve.
            De særlige kendetegn ved »Vlees van het rood ras van West-Vlaanderen« kan henføres til racen, det lokale græsfoder og den modne alder, som kvæget slagtes i.
            5.4.   Tilknytningen mellem det geografiske miljø og produktets særlige kendetegn

            Tilknytningen mellem den røde race og provinsen Vestflandern har eksisteret i århundreder. Det geografiske område omfatter de lokale kvægopdrætteres omfattende viden og den effektive føring af stambogen samt de specifikke klima- og jordbundsforhold.
            Den høje andel af lokale græsprodukter i kvægets ernæring har en positiv indvirkning på kødets smag. I det milde kystklima kan græsset gro hele året, hvilket giver stor muskelfylde og saftigt, finkornet kød. Kødets kvalitet er et særligt kendetegn, da dyrene kan græsse frit på markerne fra en ung alder og opbygge muskelmasse. Køerne har kælvet adskillige gange. Kælvning og diegivning sikrer, at der udvikles naturligt fedt i kødet, og dette giver »Vlees van het rood ras van West-Vlaanderen« dets cremede smag.
            Eftersom dyrene er ældre, når de slagtes, har de haft rigelig tid til at vokse og udvikle muskelmasse på grundlag af lokalt foder af høj kvalitet. Det betyder, at kødet fra dette robuste røde kvæg er mørt og velsmagende.
            Stude af den røde race opdrættet i Vestflandern udvikler også deres muskelmasse. I konventionelt kvægopdræt får handyrene næsten aldrig mulighed for at nå denne alder. I konventionelt kvægopdræt slagtes de fleste stude allerede i en alder af omkring 20 måneder. I Vestflandern slagtes stude af den belgiske røde race først, når de er mellem to og tre et halvt år gamle. Dette gør det muligt for dyrene at opbygge betydelig muskelmasse, hvilket giver et mørt og fint marmoreret slutprodukt. En anden stor forskel i forhold til konventionelle landbrugsmetoder, er, at kvæget så vidt muligt er fritgående og opdrættes på græsprodukter og grovfoder fra Vestflandern i stedet for på kraftfoder og majs.
            Kvaliteten af kødet fra rødt kvæg, der er avlet og opdrættet i Vestflandern, afspejles i de mange henvisninger til kødet på menuer, både gamle og nyere, og i gastronomisk litteratur.
            I 2012 blev »Vlees van het rood ras van West-Vlaanderen« anerkendt som et traditionelt, flamsk regionalt produkt.
            I dag er kødet fra rødt kvæg, der er avlet og opdrættet i Vestflandern, meget velset i gastronomiske kredse i Vestflandern og Belgien som helhed, og dette kvalitetsprodukt efterspørges også i udlandet.

               Henvisning til offentliggørelsen af varespecifikationen

            (Artikel 6, stk. 1, andet afsnit, i nærværende forordning)
            https://lv.vlaanderen.be/sites/default/files/attachments/productdossier_vlees_van_het_rood_ras_van_west-vlaanderen_0.pdf


title: Kommissionens gennemførelsesforordning (EU) 2019/1947 af 22. november 2019 om godkendelse af cassiagummi som tilsætningsstof til foder til katte og hunde (EØS-relevant tekst)

text:
                  26.11.2019

                  DA

                  Den Europæiske Unions Tidende

                  L 304/7

         KOMMISSIONENS GENNEMFØRELSESFORORDNING (EU) 2019/1947
         af 22. november 2019
         om godkendelse af cassiagummi som tilsætningsstof til foder til katte og hunde
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådan godkendelse. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

                     (2)

                     Cassiagummi blev godkendt uden tidsbegrænsning i overensstemmelse med direktiv 70/524/EØF som tilsætningsstof til foder til alle katte og hunde (3). Dette tilsætningsstof blev derpå opført i registret over fodertilsætningsstoffer som et eksisterende produkt, jf. artikel 10, stk. 1, litra b), i forordning (EF) nr. 1831/2003.

                     (3)

                     I henhold til artikel 10, stk. 2, i forordning (EF) nr. 1831/2003 er der indgivet fire ansøgninger om en ny vurdering af cassiagummi som tilsætningsstof til foder til katte og hunde. Ansøgerne anmodede om, at dette tilsætningsstof klassificeres i tilsætningsstofkategorien »teknologiske tilsætningsstoffer« og i den funktionelle gruppe »geleringsmidler«. Ansøgningerne var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003. Efterfølgende blev tre af disse ansøgninger trukket tilbage af de respektive ansøgere om godkendelse.

                     (4)

                     Den Europæiske Fødevaresikkerhedsautoritet (»autoriteten«) konkluderede i sine udtalelser af 29. oktober 2014 (4), 25. januar 2017 (5) og 27. november 2018 (6) at, kun renset (ekstraktion med isopropanol) semiraffineret cassiagummi, som opfylder specifikationerne for cassiagummi som et fodertilsætningsstof (7) (< 0,5 mg anthraquinoner/kg), ikke har nogen skadelig virkning på dyrs sundhed ved et maksimumsindhold på 13 200 mg/kg fuldfoder med et vandindhold på 12 %. Den konkluderede også, at tilsætningsstoffet betragtes som hudsensibiliserende og respiratorisk sensibiliserende stof og som potentielt irriterende for hud og øjne. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. Den konkluderede desuden, at mutageniciteten af det eksisterende semiraffinerede cassiagummi på markedet, som beskrevet i ansøgningen, ikke kan udelukkes. Autoriteten konkluderede ydermere, at cassiagummi potentielt kan være effektivt som geleringsmiddel, når det anvendes sammen med carrageenan i foder med et vandindhold på mindst 20 %. Autoriteten vurderer ikke, at der er behov for særlige krav om overvågning efter markedsføringen. Autoriteten har også gennemgået den rapport om metoder til analyse af fodertilsætningsstoffet, der blev forelagt af det ved forordning (EF) nr. 1831/2003 oprettede referencelaboratorium.

                     (5)

                     Vurderingen af cassiagummi viser, at betingelserne for godkendelse, jf. artikel 5 i forordning (EF) nr. 1831/2003, er opfyldt, forudsat at specifikationerne for et fodertilsætningsstof er opfyldt. Derfor bør anvendelsen af tilsætningsstoffet godkendes som anført i bilaget til nærværende forordning.

                     (6)

                     Cassiagummi som et eksisterende produkt, som ikke overholder specifikationerne for et tilsætningsstof, samt foder, som indeholder tilsætningsstoffet, bør derfor trækkes tilbage fra markedet. Dog bør der af praktiske årsager indrømmes en begrænset periode for tilbagetrækningen fra markedet af de eksisterende lagre af tilsætningsstoffet og foder indeholdende stoffet, således at erhvervsdrivende kan forberede sig på at opfylde de nye krav i godkendelsen.

                     (7)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelse
            Det i bilaget opførte tilsætningsstof, der tilhører tilsætningsstofkategorien »teknologiske tilsætningsstoffer« og den funktionelle gruppe »geleringsmidler«, tillades anvendt som fodertilsætningsstof på de betingelser, der er fastsat i bilaget.

            Artikel 2
            Overgangsforanstaltninger

               1.   Fodertilsætningsstoffet cassiagummi, der er produceret og mærket før den 16. december 2019 i overensstemmelse med de regler, der finder anvendelse før den 16. december 2019, kan fortsat markedsføres og anvendes indtil den 16. marts 2020.

               2.   Forblandinger, der indeholder det i stk. 1 omhandlede fodertilsætningsstof, der er produceret og mærket før den 16. marts 2020 i overensstemmelse med de regler, der finder anvendelse før den 16. december 2019, kan fortsat markedsføres og anvendes indtil den 16. juni 2020.

               3.   Foderblandinger og fodermidler, der indeholder det i stk. 1 omhandlede fodertilsætningsstof, eller de i stk. 2 omhandlede forblandinger, der er produceret og mærket før den 16. juni 2020 i overensstemmelse med de regler, der finder anvendelse før den 16. december 2019, kan fortsat markedsføres og anvendes indtil den 16. december 2020.

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. november 2019.

                  På Kommissionens vegne

                  Formand

               Jean-Claude JUNCKER

            (1)  EUT L 268 af 18.10.2003, s. 29.

            (2)  Rådets direktiv 70/524/EØF af 23. november 1970 om tilsætningsstoffer til foderstoffer
         (EFT L 270 af 14.12.1970, s. 1).

            (3)  Kommissionens direktiv 93/55/EØF af 25. juni 1993 om ændring af Rådets direktiv 70/524/EØF om tilsætningsstoffer til foderstoffer (EFT L 206 af 18.8.1993, s. 11).

            (4)  EFSA Journal 2014 12(11):3899, 3900, 3901 og 3902

            (5)  EFSA Journal 2017 15(2):4709 og 4710

            (6)  EFSA Journal 2019;17(1):5528.

            (7)  Kommissionens forordning (EU) nr. 231/2012 af 9. marts 2012 om specifikationer for fødevaretilsætningsstoffer opført i bilag II og III til Europa-Parlamentets og Rådets forordning (EF) nr. 1333/2008 (EUT L 83 af 22.3.2012, s. 1).

            BILAG

                        Tilsætningsstoffets identifikationsnummer

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        mg tilsætningsstof/kg fuldfoder med et vandindhold på 12 %

                           Tilsætningsstofkategori: teknologiske tilsætningsstoffer. Funktionel gruppe: geleringsmidler

                        1f499

                        Cassiagummi

                           Tilsætningsstoffets sammensætning

                        Præparat af renset endosperm fra Cassia tora, Cassia obtusifolia (Leguminosae), der indeholder under 0,05 % Cassia occidentalis.
                        Anthraquinoner (i alt) < 0,5 mg/kg
                        Pulver

                           Aktivstoffets karakteristika:

                        Hovedsagelig 1,4-β-D-mannopyranoseenheder med 1,6-forbundne α-D-galaktopyranoseenheder.
                        Forholdet mellem mannose og galaktose er 5:1.
                        Galaktomannaner > 75 %

                           Analysemetode
                            (1)

                        Til identificering af cassiagummi i fodertilsætningsstoffet:
                        FAO's/JECFA's monografi No 10 (2) som omhandlet i Kommissionens direktiv 2010/67/EU (3)

                        Hunde
                        Katte

                        —

                        —

                        13 200

                                    1.

                                    Tilsætningsstoffet anvendes kun i fuldfoder med et vandindhold på > 20 % i kombination med carrageenan (som udgør mindst 25 % af den anvendte mængde cassiagummi).

                                    2.

                                    Foderstofvirksomhedslederne fastlægger driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. I tilfælde, hvor risiciene ikke kan fjernes eller begrænses til et minimum gennem sådanne procedurer og foranstaltninger, må tilsætningsstoffet og forblandingerne kun anvendes med personlige værnemidler, herunder hud- og øjenbeskyttelse samt åndedrætsværn.

                        16.12.2029

               (1)  Nærmere oplysninger om analysemetoderne findes på hjemmesiden for referencelaboratoriet for fodertilsætningsstoffer: https://ec.europa.eu/jrc/en/eurl/feed-additives/evaluation-reports.

               (2)  FAO JECFA Combined Compendium of Food Additive Specifications, »Cassiagummi«, monografi nr. 10 (2010) http://www.fao.org/fileadmin/user_upload/jecfa_additives/docs/monograph10/additive-513-m10.pdf.

               (3)  Kommissionens direktiv 2010/67/EU af 20. oktober 2010 om ændring af direktiv 2008/84/EF om specifikke renhedskriterier for andre tilsætningsstoffer til levnedsmidler end farvestoffer og sødestoffer. EUT L 277 af 21.10.2010, s. 17.


title: Kommissionens gennemførelsesforordning (EU) 2020/157 af 5. februar 2020 om godkendelse af tartrazin som tilsætningsstof til foder til hunde, katte, prydfisk, kornædende prydfugle og små gnavere (EØS-relevant tekst)

text:
                  6.2.2020

                  DA

                  Den Europæiske Unions Tidende

                  L 34/15

         KOMMISSIONENS GENNEMFØRELSESFORORDNING (EU) 2020/157
         af 5. februar 2020
         om godkendelse af tartrazin som tilsætningsstof til foder til hunde, katte, prydfisk, kornædende prydfugle og små gnavere
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse. Artikel 10, stk. 2, i forordning (EF) nr. 1831/2003 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

                     (2)

                     Tartrazin blev i overensstemmelse med direktiv 70/524/EØF godkendt uden tidsbegrænsning som tilsætningsstof til foder til prydfisk i gruppen »farvestoffer, herunder pigmenter«, under overskriften »andre farvestoffer«. Stoffet blev også godkendt uden tidsbegrænsning som tilsætningsstof til foder til hunde og katte i gruppen »farvestoffer, herunder pigmenter« under overskriften »farvestoffer, som i henhold til fællesskabsbestemmelserne er godkendt til farvning af fødevarer«. Tilsætningsstoffet blev derpå opført i registret over fodertilsætningsstoffer som et eksisterende produkt, jf. artikel 10, stk. 1, litra b), i forordning (EF) nr. 1831/2003. Ved forordning (EF) nr. 358/2005 (3) blev tartrazin derudover godkendt uden tidsbegrænsning som fodertilsætningsstof til kornædende prydfugle i gruppen »farvestoffer, herunder pigmenter«, under overskriften »andre farvestoffer«.

                     (3)

                     I henhold til artikel 10, stk. 2, i forordning (EF) nr. 1831/2003 sammenholdt med artikel 7 i samme forordning er der indgivet en ansøgning om en ny vurdering af tartrazin som tilsætningsstof til foder til prydfisk, hunde og katte, kornædende prydfugle og små gnavere. Ansøgeren anmodede om, at tilsætningsstoffet klassificeres i tilsætningsstofkategorien »sensoriske tilsætningsstoffer« og i den funktionelle gruppe »farvestoffer«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                     (4)

                     Den Europæiske Fødevaresikkerhedsautoritet (»autoriteten«) konkluderede i sin udtalelse af 18. oktober 2016 (4), at tartrazin under de foreslåede anvendelsesbetingelser ikke har skadelige virkninger på dyrs sundhed. Autoriteten konkluderede også, at påvirkning ved indånding af tartrazin betragtes som farlig for brugeren af tilsætningsstoffet, at det anses for at være hudsensibiliserende, og at der ikke kan drages nogen konklusioner vedrørende irritation af hud eller øjne. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. I overensstemmelse med Kommissionens forordning (EF) nr. 429/2008 (5) har fase I af miljørisikovurderingen fastslået, at tartrazin som et tilsætningsstof bestemt til dyr, der ikke er bestemt til fødevareproduktion, er fritaget fra yderligere vurdering, da det ikke er sandsynligt, at stoffet har væsentlig indvirkning på miljøet, og autoriteten i ovennævnte udtalelse ikke har fundet videnskabelig dokumentation, der giver anledning til bekymring. Autoriteten konkluderede endvidere, at tartrazin er effektivt med hensyn til at tilføje farve til foderstoffer og til at påvirke farven hos prydfisk og kornædende prydfugle positivt. Autoriteten mener ikke, at der er behov for særlige krav om overvågning efter markedsføringen. Den har også gennemgået den rapport om metoder til analyse af fodertilsætningsstoffet, der blev forelagt af det ved forordning (EF) nr. 1831/2003 oprettede referencelaboratorium.

                     (5)

                     Vurderingen af tartrazin viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette tilsætningsstof godkendes som anført i bilaget til nærværende forordning.

                     (6)

                     Da der ikke er sikkerhedshensyn, som kræver øjeblikkelig anvendelse af ændringerne af betingelserne for godkendelse af det pågældende stof, bør der indrømmes en overgangsperiode, således at interesserede parter kan forberede sig på at opfylde de nye krav, som godkendelsen medfører.

                     (7)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelse
            Det i bilaget opførte stof, der tilhører tilsætningsstofkategorien »sensoriske tilsætningsstoffer« og den funktionelle gruppe »farvestoffer«, tillades anvendt som fodertilsætningsstof på de betingelser, der er fastsat i bilaget.

            Artikel 2
            Overgangsforanstaltninger

               1.   Det i bilaget opførte stof og forblandinger, der indeholder dette stof, som er produceret og mærket før den 26. august 2020 i overensstemmelse med de regler, der finder anvendelse før den 26. februar 2020, kan fortsat markedsføres og anvendes, indtil de eksisterende lagre er opbrugt.

               2.   Fodermidler og foderblandinger, der indeholder det stof, der er omhandlet i bilaget, og som er produceret og mærket før den 26. februar 2022 i overensstemmelse med de regler, der finder anvendelse før den 26. februar 2020, kan fortsat markedsføres og anvendes, indtil de eksisterende lagre er opbrugt.

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 5. februar 2020.

                  På Kommissionens vegne

                  Formand

               Ursula VON DER LEYEN

            (1)  EUT L 268 af 18.10.2003, s. 29.

            (2)  Rådets direktiv 70/524/EØF af 23. november 1970 om tilsætningsstoffer til foderstoffer (EFT L 270 af 14.12.1970, s. 1).

            (3)  Kommissionens forordning (EF) nr. 358/2005 af 2. marts 2005 om godkendelse uden tidsbegrænsning af visse tilsætningsstoffer og tilladelse til nye anvendelser af allerede godkendte tilsætningsstoffer til foderstoffer (EFT L 57 af 3.3.2005, s. 3).

            (4)  EFSA Journal 2016; 14(11):4613.

            (5)  Kommissionens forordning (EF) nr. 429/2008 af 25. april 2008 om gennemførelsesbestemmelser til Europa-Parlamentets og Rådets forordning (EF) nr. 1831/2003 for så vidt angår udarbejdelse og indgivelse af ansøgninger samt vurdering og godkendelse af fodertilsætningsstoffer (EUT L 133 af 22.5.2008, s. 1).

            BILAG

                        Tilsætningsstoffets identifikationsnummer

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        mg aktivstof/kg fuldfoder med et vandindhold på 12 %

                           Kategori: Sensoriske tilsætningsstoffer. Funktionel gruppe: Farvestoffer. i) stoffer, der giver foderstoffer farve eller giver dem deres oprindelige farve tilbage

                        2a102

                        Tartrazin

                           Tilsætningsstoffets sammensætning

                        Beskrivelsen af tartrazin gælder natriumsaltet som vigtigste komponent
                        Fast form

                           Aktivstoffets karakteristika som natriumsalt

                        Tartrazin består hovedsagelig af trinatrium-5-hydroxy-1-(4-sulfonatophenyl)-4-(4-sulfonatophenylazo)-H-pyrazol- 3-carboxylat og andre farvestoffer samt natriumchlorid og/eller natriumsulfat som de vigtigste ufarvede bestanddele.
                        Calcium- og kaliumsalte er også tilladt
                        Kemisk formel: C16H9N4Na3O9S2

                        Fast form, fremstillet ved kemisk syntese
                        CAS-nummer: 1934-21-0
                        Renhedskriterier
                        Farvestoffer beregnet som natriumsalt: ≥ 85 % (analyse)
                        Andre farvestoffer: ≤ 1 %
                        Andre organiske forbindelser end farvestoffer≤ 0,5 %:

                                    —

                                    4-hydrazinobenzensulfonsyre

                                    —

                                    4-aminobenzen-1-sulfonsyre

                                    —

                                    5-oxo-1-(4-sulfophenyl)-2-pyrazolin-3-carboxylsyre

                                    —

                                    4,4′-diazoaminodi(benzensulfonsyre)

                                    —

                                    Tetrahydroxyravsyre

                              Ikke-sulfonerede primære aromatiske aminer: ≤ 0,01 %
                        Ether-ekstraherbare bestanddele ≤ 0,2 % i neutralt miljø

                           Analysemetoder  (1)

                        Til kvantificering af farvestof i alt i tartrazin i fodertilsætningsstoffet:

                                    —

                                    Spektrofotometri ved 426 nm (FAO JECFA monografi nr. 1, vol. 4 og Kommissionens forordning (EU) nr. 231/2012).

                              Til kvantificering af tartrazin i foderstoffer:

                                    —

                                    højtryksvæskekromatografi kombineret med tandem-massespektrometri (LC-MS/MS)

                        Katte

                        —

                        —

                        433

                                    1.

                                    I brugsvejledningen for anvendelse af tilsætningsstoffet og forblandingen angives oplagringsbetingelser og stabilitet over for varmebehandling.

                                    2.

                                    Foderstofvirksomhedslederne fastlægger driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. Hvis disse risici ikke kan fjernes eller begrænses til et minimum ved hjælp af sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder øjen- og hudbeskyttelse samt åndedrætsværn.

                        26.2.2030

                        Hunde

                        —

                        —

                        520

                        Små gnavere

                        —

                        —

                        2 000

                        Kornædende prydfugle

                        —

                        —

                        63

                           Kategori: Sensoriske tilsætningsstoffer. Funktionel gruppe: Farvestoffer. iii) stoffer, som påvirker farven hos akvariefisk og prydfugle positivt

                        2a102

                        Tartrazin

                           Tilsætningsstoffets sammensætning

                        Beskrivelsen af tartrazin gælder natriumsaltet som vigtigste komponent.
                        Fast form

                           Aktivstoffets karakteristika som natriumsalt

                        Tartrazin består hovedsagelig af trinatrium-5-hydroxy-1-(4-sulfonatophenyl)-4-(4-sulfonatophenylazo)-H-pyrazol- 3-carboxylat og andre farvestoffer samt natriumchlorid og/eller natriumsulfat som de vigtigste ufarvede bestanddele.
                        Calcium- og kaliumsalte er også tilladt.
                        Kemisk formel: C16H9N4Na3O9S2

                        Fast form, fremstillet ved kemisk syntese
                        CAS-nummer: 1934-21-0
                        Renhedskriterier
                        Farvestoffer beregnet som natriumsalt: ≥ 85 % (analyse)
                        Andre farvestoffer: ≤ 1 %
                        Andre organiske forbindelser end farvestoffer≤ 0,5 %:

                                    —

                                    4-hydrazinobenzensulfonsyre

                                    —

                                    4-aminobenzen-1-sulfonsyre

                                    —

                                    5-oxo-1-(4-sulfophenyl)-2-pyrazolin-3-carboxylsyre

                                    —

                                    4,4′-diazoaminodi(benzensulfonsyre)

                                    —

                                    Tetrahydroxyravsyre

                              Ikke-sulfonerede primære aromatiske aminer: ≤ 0,01 %
                        Ether-ekstraherbare bestanddele ≤ 0,2 % i neutralt miljø

                           Analysemetode  (1)

                        Til kvantificering af farvestof i alt i tartrazin i fodertilsætningsstoffet:

                                    —

                                    Spektrofotometri ved 426 nm (FAO JECFA monografi nr. 1, vol. 4, og Kommissionens forordning (EU) nr. 231/2012).

                              Til kvantificering af tartrazin i foderstoffer:

                                    —

                                    højtryksvæskekromatografi kombineret med tandem-massespektrometri (LC-MS/MS)

                        Akvariefisk

                        —

                        —

                        1 924

                                    1.

                                    I brugsvejledningen for anvendelse af tilsætningsstoffet og forblandingen angives oplagringsbetingelser og stabilitet over for varmebehandling.

                                    2.

                                    Foderstofvirksomhedslederne fastlægger driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. Hvis disse risici ikke kan fjernes eller begrænses til et minimum ved hjælp af sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder øjen- og hudbeskyttelse samt åndedrætsværn.

                        26.2.2030

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.


title: Kommissionens Gennemførelsesforordning (EU) 2020/158 af 5. februar 2020 om ændring af gennemførelsesforordning (EU) 2016/799 for så vidt angår vejeanordninger på køretøjer (EØS-relevant tekst)

text:
                  6.2.2020

                  DA

                  Den Europæiske Unions Tidende

                  L 34/20

         KOMMISSIONENS GENNEMFØRELSESFORORDNING (EU) 2020/158
         af 5. februar 2020
         om ændring af gennemførelsesforordning (EU) 2016/799 for så vidt angår vejeanordninger på køretøjer
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 165/2014 af 4. februar 2014 om takografer inden for vejtransport (1) særlig artikel 11, og
         ud fra følgende betragtninger:

                     (1)

                     Medlemsstaterne kan i medfør af artikel 10d, stk. 5, i Rådets direktiv 96/53/EF (2) installere vejeanordninger på køretøjer til at foretage kontrol af køretøjer eller vogntog, der sandsynligvis har overskredet den største tilladte vægt.

                     (2)

                     I Kommissionens gennemførelsesforordning (EU) 2019/1213 (3) fastsættes detaljerede bestemmelser til sikring af ensartet interoperabilitet og regler om kompatibilitet for vejeanordninger på køretøjer.

                     (3)

                     Eftersom kravene i gennemførelsesforordning (EU) 2019/1213 er i strid med bestemmelserne om vejeanordninger på køretøjer, som er fastsat i tillæg 14 til bilag IC til Kommissionens gennemførelsesforordning (EU) 2016/799 (4), bør dette bilag derfor ændres med henblik på at lade punkt 5.5 i tillæg 14 udgå.

                     (4)

                     Foranstaltningerne i nærværende gennemførelsesforordning fra Kommissionen er i overensstemmelse med udtalelse fra Vejtransportudvalget, der er omhandlet i artikel 42, stk. 3, i forordning (EU) nr. 165/2014 —

               VEDTAGET DENNE FORORDNING:

            Artikel 1
            Punkt 5.5 i tillæg 14 til bilag I C til gennemførelsesforordning (EU) 2016/799 udgår.

            Artikel 2
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 5. februar 2020.

                  På Kommissionens vegne

               Ursula VON DER LEYEN

                  Formand

            (1)  Europa-Parlamentets og Rådets forordning (EU) nr. 165/2014 af 4. februar 2014 om takografer inden for vejtransport, om ophævelse af Rådets forordning (EØF) nr. 3821/85 om kontrolapparatet inden for vejtransport og om ændring af Europa-Parlamentets og Rådets forordning (EF) nr. 561/2006 om harmonisering af visse sociale bestemmelser inden for vejtransport (EUT L 60 af 28.2.2014, s. 1).

            (2)  Rådets direktiv 96/53/EF af 25. juli 1996 om fastsættelse af de største tilladte dimensioner i national og international trafik og største tilladte vægt i international trafik for visse vejkøretøjer i brug i Fællesskabet (EUT L 235 af 17.9.1996, s. 59).

            (3)  Kommissionens gennemførelsesforordning (EU) 2019/1213 af 12. juli 2019 om nærmere bestemmelser til sikring af ensartede betingelser for gennemførelsen af interoperabilitet og kompatibilitet af vejeanordninger på køretøjer i henhold til Rådets direktiv 96/53/EF (EUT L 192 af 18.7.2019, s. 1).

            (4)  Kommissionens gennemførelsesforordning (EU) 2016/799 af 18. marts 2016 om gennemførelse af Europa-Parlamentets og Rådets forordning (EU) nr. 165/2014 om fastsættelse af forskrifter for konstruktion, afprøvning, installering, brug og reparation af takografer og deres komponenter (EUT L 139 af 26.5.2016, s. 1).